3 खिलाड़ी जींद तो एक सोनीपत का रहने वाला; मलेशिया में दिखाएंगे दमखम
मलेशिया में 8 से 13 अगस्त तक होने वाले एशिया ओशियाना कोर्फबॉल विश्वकप के लिए हरियाणा के 4 खिलाड़ियों का चयन हुआ है, जिनमें से 3 खिलाड़ी अकेले जींद जिले के गांव नंदगढ़ से है। एक ही गांव से 3 खिलाड़ियों के विश्वकप टीम में
मलेशिया में 8 से 13 अगस्त तक होने वाले एशिया ओशियाना कोर्फबॉल विश्वकप के लिए हरियाणा के 4 खिलाड़ियों का चयन हुआ है, जिनमें से 3 खिलाड़ी अकेले जींद जिले के गांव नंदगढ़ से है। एक ही गांव से 3 खिलाड़ियों के विश्वकप टीम में चयनित होने से पूरे क्षेत्र में खुशी की लहर है। अब यह खिलाड़ी कोर्फबॉल विश्वकप में अपना दम दिखाएंगे।
अंडर-21 टीम के लिए तुषार, अमन और तन्नू जींद के गांव नंदगढ़ से हैं, जबकि प्रिंस सोनीपत से है।
हरियाणा कोर्फबॉल के सचिव डॉ. प्रदीप कुंडू ने बताया कि 8 से 13 अगस्त तक विश्व कप का आयोजन राष्ट्रीय स्पोर्ट्स कंप्लैक्स शाह आलम मलेशिया में होगा। इसमें एशिया महाद्वीप के 10 देशों के खिलाफ भाग लेंगे। इनके 2 पूल बनाए गए हैं। इनमें पूल-ए में भारत, आस्ट्रेलिया, हॉन्गकॉन्ग, जापान और चीन को शामिल किया गया है तो पूल-बी में मलेशिया, न्यूजीलैंड, चीनी ताइपे, थाईलैंड, श्रीलंका की टीमें रहेंगी।